Ինչպես հայտնի է, ի տարբերություն այլեւայլ երկրների, ՀՀ ղեկավարությունը սկզբից եւեթ որոշում կայացրեց Սիրիայում ՀՀ դիվանագիտական ներկայացուցչությունների գործունեությունը շարունակելու վերաբերյալ: Քաղաքական խոհեմ այդ որոշումն ընդունվեց՝ ելնելով երկու երկրների միջեւ պատմամշակութային ավանդական բարեկամական ջերմ հարաբերություններից, ինչպես նաեւ, հաշվի առնելով հայ համայնքի առկայությունը եւ մեր ժողովրդի պատմական հիշողության մեջ Սիրիայի առանձնահատուկ դերն ու նշանակությունը՝ կապված անցյալ դարի առաջին քառորդում հայ ժողովրդին պատուհասած ողբերգության գործում սիրիացի արաբ ժողովրդի ունեցած մարդասիրական վերաբերմունքը: Այսօր, ըստ էության, դեսպանությունը` երկրում ստեղծված ծանր պայմաններում, շարունակում է իր գործունեությունը՝ մշտական կապ պահպանելով Սիրիայի քաղաքական ղեկավարության, դիվանագիտական անձնակազմի եւ, բնականաբար, համայնքային կառույցների հետ: